ಬೆಳೆ ವಿಮೆ ಯೋಜನೆ ಲೆಕ್ಕಶೀರ್ಷಿಕೆ :2401-00-110-0-07

**ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆ**

**ಉದ್ದೇಶ:**

 **ಪ್ರಕೃತಿ ವಿಕೋಪ ಹಾಗೂ ಕೀಟರೋಗ ಬಾಧೆಯಿಂದ ಬೆಳೆ ನಷ್ಟ ಸಂಭವಿಸಿದರೆ ರೈತರಿಗೆ ಪರಿಹಾರ ನೀಡುವ ಮೂಲಕ ಭದ್ರತೆ ಒದಗಿಸುವುದು. ಇದರಿಂದ ರೈತರಿಗೆ ಕೃಷಿಯಲ್ಲಿ ಆಧುನಿಕ ಬೇಸಾಯ ಪದ್ಧತಿಗಳನ್ನು ಹೆಚ್ಚಿನ ಬೆಲೆಯ ಪರಿಕರಗಳನ್ನು ಹಾಗೂ ಉನ್ನತ ಮಟ್ಟದ ತಂತ್ರಜ್ಞಾನವನ್ನು ಅಳವಡಿಸಲು ಪ್ರೋತ್ಸಾಹ ನೀಡಿದಂತಾಗುತ್ತದೆ.**

 **ಕೇಂದ್ರ ಸರ್ಕಾರದ ಮಾರ್ಗಸೂಚಿ ಪ್ರಕಾರ 2016-17ನೇ ಸಾಲಿನಿಂದ ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆಯನ್ನು ಅನುಷ್ಠಾನಗೊಳಿಸಲಾಗುತ್ತಿದೆ. 2020-21 ನೇ ಸಾಲಿನ ಮುಂಗಾರು ಹಂಗಾಮಿನಿಂದ ಕೆಲವೊಂದು ಮಾರ್ಪಾಡುಗಳೊಂದಿಗೆ Revamped Pradan Mantri Fasal Bima Yojane ಯನ್ನು ಅನುಷ್ಠಾನಗೊಳಿಸಲಾಗುತ್ತಿದೆ.**

**ಈ ಯೋಜನೆಯ ಮುಖ್ಯ ಅಂಶಗಳು ಈ ಕೆಳಕಂಡಂತಿವೆ :**

1. ರೈತರು ಆಹಾರ ಮತ್ತು ಎಣ್ಣೆಕಾಳು ಬೆಳೆಗಳಿಗೆ 2 % ವಿಮಾ ಪ್ರೀಮಿಯಂ ಮೊತ್ತವನ್ನು ಮುಂಗಾರು ಬೆಳೆಗಳಿಗೆ ಹಾಗೂ ಹಿಂಗಾರು ಮತ್ತು ಬೇಸಿಗೆ ಬೆಳೆಗಳಿಗೆ 1.5 % ಪ್ರೀಮಿಯಂ ಮೊತ್ತವನ್ನು ಮತ್ತು ವಾರ್ಷಿಕ ವಾಣಿಜ್ಯ ತೋಟಗಾರಿಕಾ ಬೆಳೆಗಳಿಗೆ ಎಲ್ಲಾ ಹಂಗಾಮುಗಳಲ್ಲಿ 5 % ಪ್ರೀಮಿಯಂ ಮೊತ್ತವನ್ನು ಪಾವತಿಸಬೇಕಾಗುತ್ತದೆ.

**2.** ಈ ಯೋಜನೆಯಡಿ 2021-22 ರ ಮುಂಗಾರು, ಹಿಂಗಾರು ಮತ್ತು ಬೇಸಿಗೆ ಹಂಗಾಮಿನಲ್ಲಿ ತಾಲ್ಲೂಕುವಾರು ಕೆಲವು ಮುಖ್ಯ ಬೆಳೆಗಳನ್ನು ಗ್ರಾಮ ಪಂಚಾಯತಿ ಮಟ್ಟಕ್ಕೆ ಹಾಗೂ ಇತರೆ ಬೆಳೆಗಳನ್ನು ಹೋಬಳಿ ಮಟ್ಟಕ್ಕೆ ಅಧಿಸೂಚಿಸಲಾಗುವುದು.

**3. ಪ್ರಾರಂಭಿಕ ಇಳುವರಿಯನ್ನು ಲೆಕ್ಕ ಹಾಕುವಾಗ ಹಿಂದಿನ 7 ವರ್ಷಗಳ ಇಳುವರಿ ಮಾಹಿತಿಯಲ್ಲಿ ಉತ್ತಮ 5 ವರ್ಷಗಳ ಇಳುವರಿ ಮಾಹಿತಿಯನ್ನು ಪರಿಗಣಿಸಲಾಗುತ್ತದೆ.**

**4. ಬೆಳೆ ವಿಮಾ ನಷ್ಟ ಪರಿಹಾರ ಪೂರ್ಣವಾಗಿ ಇತ್ಯರ್ಥಪಡಿಸುವುದು ವಿಮಾ ಸಂಸ್ಧೆಗಳ ಹೊಣೆಗಾರಿಕೆಯಾಗಿದ್ದು, ಸರ್ಕಾರವು ರೈತರು ಪಾವತಿಸುವ ವಿಮಾ ಕಂತಿನಲ್ಲಿ ರಿಯಾಯಿತಿಯನ್ನು ನೀಡುತ್ತದೆ.**

**5. ಬಿತ್ತನೆ / ನಾಟಿ ಕಾಲಕ್ಕೆ ಆಗುವ ನಷ್ಟ, ಬೆಳವಣಿಗೆಯ ಹಂತದಲ್ಲಿ ಆಗುವ ನಷ್ಟ ಹಾಗೂ ಕಟಾವಿನ ನಂತರದ ನಷ್ಟವನ್ನು ಸಹ ಪರಿಗಣಿಸಲಾಗುತ್ತದೆ.**

**2021 ರ ಮುಂಗಾರು ಹಂಗಾಮಿನಲ್ಲಿ ಅಧಿಸೂಚಿಸಲಾಗುವ ಬೆಳೆಗಳ ವಿವರ**

|  |  |  |  |
| --- | --- | --- | --- |
| **ಕ್ರ. ಸಂ** | **ಬೆಳೆಗಳು** | **ಕ್ರ.ಸಂ** | **ಬೆಳೆಗಳು** |
| 1 | ಭತ್ತ (ನೀರಾವರಿ) | 19 | ಸೋಯಾ ಅವರೆ (ಮಳೆ ಆಶ್ರಿತ) |
| 2 | ಭತ್ತ (ಮಳೆ ಆಶ್ರಿತ) | 20 | ಎಳ್ಳು (ಮಳೆ ಆಶ್ರಿತ) |
| 3 | ಮುಸುಕಿನ ಜೋಳ (ನೀರಾವರಿ) | 21 | ಸೂರ್ಯಕಾಂತಿ (ನೀರಾವರಿ) |
| 4 | ಮುಸುಕಿನಜೋಳ(ಮಳೆ ಆಶ್ರಿತ) | 22 | ಸೂರ್ಯಕಾಂತಿ (ಮಳೆ ಆಶ್ರಿತ) |
| 5 | ಜೋಳ (ನೀರಾವರಿ) | 23 | ನೆಲಗಡಲೆ(ಶೇಂಗಾ) (ನೀರಾವರಿ) |
| 6 | ಜೋಳ (ಮಳೆ ಆಶ್ರಿತ) | 24 | ನೆಲಗಡಲೆ(ಶೇಂಗಾ)(ಮಳೆ ಆಶ್ರಿತ) |
| 7 | ರಾಗಿ (ನೀರಾವರಿ) | 25 | ಹತ್ತಿ (ನೀರಾವರಿ) |
| 8 | ರಾಗಿ (ಮಳೆ ಆಶ್ರಿತ) | 26 | ಹತ್ತಿ (ಮಳೆ ಆಶ್ರಿತ) |
| 9 | ಸಜ್ಜೆ (ನೀರಾವರಿ) | 27 | ಅಲಸಂದೆ (ಮಳೆ ಆಶ್ರಿತ) |
| 10 | ಸಜ್ಜೆ (ಮಳೆ ಆಶ್ರಿತ) | 28 | ಆಲೂಗಡ್ಡೆ (ನೀರಾವರಿ) |
| 11 | ನವಣೆ (ಮಳೆ ಆಶ್ರಿತ) | 29 | ಆಲೂಗಡ್ಡೆ (ಮಳೆ ಆಶ್ರಿತ) |
| 12 | ಸಾವೆ (ಮಳೆ ಆಶ್ರಿತ) | 30 | ಈರುಳ್ಳಿ (ನೀರಾವರಿ) |
| 13 | ಉದ್ದು (ಮಳೆ ಆಶ್ರಿತ) | 31 | ಈರುಳ್ಳಿ (ಮಳೆ ಆಶ್ರಿತ) |
| 14 | ತೊಗರಿ (ನೀರಾವರಿ) | 32 | ಕೆಂಪುಮೆಣಸಿನಕಾಯಿ(ನೀರಾವರಿ) |
| 15 | ತೊಗರಿ (ಮಳೆ ಆಶ್ರಿತ) | 33 | ಕೆಂಪು ಮೆಣಸಿನಕಾಯಿ (ಮಳೆ ಆಶ್ರಿತ) |
| 16 | ಹೆಸರು (ಮಳೆ ಆಶ್ರಿತ) | 34 | ಟೊಮ್ಯೊಟೋ  |
| 17 | ಹುರುಳಿ (ಮಳೆ ಆಶ್ರಿತ) | 35 | ಎಲೆಕೋಸು (ನೀರಾವರಿ) |
| 18 | ಸೋಯಾ ಅವರೆ (ನೀರಾವರಿ) | 36 | ಅರಿಶಿಣ (ನೀರಾವರಿ) |

 **2021-22 ರ ಹಿಂಗಾರು ಹಂಗಾಮಿನಲ್ಲಿ ಅಧಿಸೂಚಿಸಲಾಗುವ ಬೆಳೆಗಳ ವಿವರ**

|  |  |  |  |
| --- | --- | --- | --- |
| **ಕ್ರ. ಸಂ** | **ಬೆಳೆಗಳು** | **ಕ್ರ.ಸಂ** | **ಬೆಳೆಗಳು** |
| 1 | ಭತ್ತ (ನೀರಾವರಿ) | 12 | ಉದ್ದು (ಮಳೆ ಆಶ್ರಿತ) |
| 2 | ಜೋಳ (ನೀರಾವರಿ) | 13 | ಹುರುಳಿ (ಮಳೆ ಆಶ್ರಿತ) |
| 3 | ಜೋಳ (ಮಳೆ ಆಶ್ರಿತ) | 14 | ಹೆಸರು (ಮಳೆ ಆಶ್ರಿತ) |
| 4 | ರಾಗಿ (ನೀರಾವರಿ) | 15 | ಅಗಸೆ (ಮಳೆ ಆಶ್ರಿತ) |
| 5 | ರಾಗಿ (ಮಳೆ ಆಶ್ರಿತ) | 16 | ಸೂರ್ಯಕಾಂತಿ (ನೀರಾವರಿ) |
| 6 | ಮುಸುಕಿನಜೋಳ (ನೀರಾವರಿ) | 17 | ಸೂರ್ಯಕಾಂತಿ (ಮಳೆ ಆಶ್ರಿತ) |
| 7 | ಮುಸುಕಿನಜೋಳ(ಮಳೆಆಶ್ರಿತ) | 18 | ನೆಲಗಡಲೆ(ಶೇಂಗಾ)(ಮಳೆ ಆಶ್ರಿತ) |
| 8 | ಗೋಧಿ (ನೀರಾವರಿ) | 19 | ಕುಸುಮೆ (ಮಳೆ ಆಶ್ರಿತ) |
| 9 | ಗೋಧಿ (ಮಳೆ ಆಶ್ರಿತ) | 20 | ಈರುಳ್ಳಿ (ನೀರಾವರಿ) |
| 10 | ಕಡಲೆ (ನೀರಾವರಿ) | 21 | ಆಲೂಗಡ್ಡೆ (ನೀರಾವರಿ) |
| 11 | ಕಡಲೆ (ಮಳೆ ಆಶ್ರಿತ) | 22 | ಟೊಮ್ಯೊಟೋ |

**2021-22 ರ ಬೇಸಿಗೆ ಹಂಗಾಮಿನಲ್ಲಿ ಅಧಿಸೂಚಿಸಲಾಗುವ ಬೆಳೆಗಳ ವಿವರ:**

|  |  |  |  |
| --- | --- | --- | --- |
| **ಕ್ರ. ಸಂ** | **ಬೆಳೆಗಳು** | **ಕ್ರ. ಸಂ** | **ಬೆಳೆಗಳು** |
| 1 | ಭತ್ತ (ನೀರಾವರಿ) | 4 | ಸೂರ್ಯಕಾಂತಿ (ನೀರಾವರಿ) |
| 2 | ರಾಗಿ (ನೀರಾವರಿ) | 5 | ಈರುಳ್ಳಿ (ನೀರಾವರಿ) |
| 3 | ನೆಲಗಡಲೆ(ಶೇಂಗಾ)(ನೀರಾವರಿ) | 6 | ಟೊಮ್ಯೊಟೋ |

**2. ಈ ಯೋಜನೆಯಡಿ ವಾಣಿಜ್ಯ ವಿಮಾ ಕಂತಿನ ದರಗಳನ್ನು ವಿಮಾ ಸಂಸ್ಥೆಗಳು ನಿಗಧಿಪಡಿಸಿದರೂ ರೈತರು ಪಾವತಿಸುವ ವಿಮಾ ಕಂತಿನ ದರಗಳು ಈ ಕೆಳಕಂಡಂತಿವೆ.**

ಅ) ಆಹಾರ ಮತ್ತು ಎಣ್ಣೆಕಾಳು ಬೆಳೆಗಳಿಗೆ: ಮುಂಗಾರು -ಶೇ. 2.00 ಹಿಂಗಾರು- ಶೇ. 1.5

ಆ) ವಾರ್ಷಿಕ ವಾಣಿಜ್ಯ ಮತ್ತು ತೋಟಗಾರಿಕಾ ಬೆಳೆಗಳಿಗೆ: ಶೇ. 5.00

ಇ) ವಿಮಾ ಕಂತಿನ ರಿಯಾಯಿತಿಯಲ್ಲಿ Revamped PMFBY ಯೋಜನೆಯಡಿ ಒಟ್ಟು ಪ್ರೀಮಿಯಂ ಮೊತ್ತದಲ್ಲಿ ರೈತರ ವಂತಿಗೆ ಹೊರತು ಪಡಿಸಿದ ನಂತರ ಉಳಿದ ವಂತಿಗೆಯನ್ನು ರಾಜ್ಯ ಮತ್ತು ಕೇಂದ್ರ ಸರ್ಕಾರವು 50:50 ಅನುಪಾತದಲ್ಲಿ ಸಮವಾಗಿ ಭರಿಸುತ್ತದೆ. ಆದರೆ, ಕೇಂದ್ರ ಸರ್ಕಾರವು Premium Capping ನಿಗಧಿಪಡಿಸಿದ್ದು, ನೀರಾವರಿ ಪ್ರದೇಶಗಳಲ್ಲಿನ ಬೆಳೆಗಳಿಗೆ ವಿಮಾ ಕಂತಿನ ಶೇ.25 ರವರೆಗೆ ಹಾಗು ಮಳೆಯಾಶ್ರಿತ ಪ್ರದೇಶಗಳಲ್ಲಿನ ಬೆಳೆಗಳಿಗೆ ವಿಮಾ ಕಂತಿನ ಶೇ. 30 ರವರೆಗೆ ಕೇಂದ್ರ ಸರ್ಕಾರವು ಭರಿಸುತ್ತದೆ. ವಿಮಾ ಕಂತಿನ ಉಳಿದ ಮೊತ್ತವನ್ನು ರಾಜ್ಯ ಸರ್ಕಾರವು ಭರಿಸಬೇಕಾಗಿರುತ್ತದೆ.

3. ಈ ಯೋಜನೆಯಡಿ ಸ್ಧಳೀಯ ಪ್ರಕೃತಿ ವಿಕೋಪಗಳಾದ ಆಲಿಕಲ್ಲು ಮಳೆ, ಭೂ ಕುಸಿತ ಮತ್ತು ಬೆಳೆ ಮುಳುಗಡೆ (ಇನಂಡೇಷನ್) ಇವುಗಳಿಂದ ಉಂಟಾಗುವ ನಷ್ಟದ ನಿರ್ಧರಣೆಯನ್ನು ವೈಯಕ್ತಿಕವಾಗಿ ನಿರ್ಧರಿಸಿ ಬೆಳೆ ವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಲಾಗುವುದು.

4. Revamped PMFBY ಯೋಜನೆಯ ಮಾರ್ಗಸೂಚಿಯನ್ವಯ ಬೆಳೆಸಾಲ ಪಡೆದ ಹಾಗೂ ಬೆಳೆ ಸಾಲ ಪಡೆಯದ ರೈತರು ಬೆಳೆ ವಿಮೆಯಡಿ ಒಳಪಡುವುದು ಐಚ್ಛಿಕವಾಗಿರುತ್ತದೆ. ಬೆಳೆ ಸಾಲ ಪಡೆದ ರೈತರು ಈ ಯೋಜನೆಯಲ್ಲಿ ಭಾಗವಹಿಸಲು ಇಚ್ಛೆ ಪಡದೇ ಇದ್ದಲ್ಲಿ, ಈ ಕುರಿತು ಬ್ಯಾಂಕಿನ ವ್ಯವಸ್ಥಾಪಕರಿಗೆ ಬೆಳೆ ನೊಂದಣಿ ಅಂತಿಮ ದಿನಾಂಕಕ್ಕಿಂತ 7 ದಿನಗಳು ಮುಂಚಿತವಾಗಿ ಲಿಖಿತವಾಗಿ ಮುಚ್ಚಳಿಕೆ ಪತ್ರವನ್ನು ನೀಡಿದಲ್ಲಿ ಅಂತಹ ರೈತರನ್ನು ಬೆಳೆ ವಿಮೆ ಯೋಜನೆಯಿಂದ ಕೈಬಿಡಲಾಗುವುದು.

5. ಬೆಳೆ ವಿಮಾ ನಷ್ಟ ಪರಿಹಾರವನ್ನು ಸಾಮಾನ್ಯ ಬೆಳೆ ಅಂದಾಜು ಸಮೀಕ್ಷೆ ಅಡಿ ಬೆಳೆ ಕಟಾವು ಪ್ರಯೋಗಗಳಿಂದ ಕಂಡುಹಿಡಿಯಲಾದ ಇಳುವರಿಯನ್ನು ಮಾತ್ರ ಪರಿಗಣಿಸಿ ಲೆಕ್ಕಹಾಕಲಾಗುವುದು. ಆಣೆವಾರಿ ಪದ್ಧತಿಯಲ್ಲಿ ಅಥವಾ ಇನ್ನಾವುದೇ ಪದ್ಧತಿಯಲ್ಲಿ ಕಂಡುಹಿಡಿಯಲಾದ ಇಳುವರಿ ಮಾಹಿತಿಯನ್ನು ಬೆಳೆ ವಿಮಾ ನಷ್ಟ ಪರಿಹಾರವನ್ನು ಲೆಕ್ಕಹಾಕಲು ಪರಿಗಣಿಸಲಾಗುವುದಿಲ್ಲ.

6. ವಿಮೆಯನ್ನು ಶೇಕಡಾ 100 ರಷ್ಟು ಪ್ರಾರಂಭಿಕ ಇಳುವರಿಗೆ ಮಿತಿಗೊಳಿಸಿದೆ.

7. ಬೆಳೆ ಸಾಲ ಪಡೆಯುವ ಮತ್ತು ಬೆಳೆ ಸಾಲ ಪಡೆಯದ ರೈತರು ಯೋಜನೆಯಡಿ ಪಾಲ್ಗೊಳ್ಳಲು ಕೊನೆಯ ದಿನಾಂಕವು ಜಿಲ್ಲಾವಾರು, ಬೆಳೆವಾರು ಬೇರೆಯಾಗಿರುತ್ತದೆ. ಈ ಮಾಹಿತಿಯನ್ನು ರೈತರು ರೈತ ಸಂಪರ್ಕ ಕೇಂದ್ರಗಳಲ್ಲಿ ಹಾಗೂ ಸಂರಕ್ಷಣೆ ಪೋರ್ಟಲ್ ಮೂಲಕ ಪಡೆದುಕೊಳ್ಳಬಹುದು.

8. ಅಧಿಸೂಚಿಸಲಾಗುವ ಜಿಲ್ಲೆ ಮತ್ತು ಬೆಳೆಗಳಿಗೆ ಆಯಾ ಜಿಲ್ಲೆಯಲ್ಲಿ ಅನುಷ್ಠಾನಗೊಳಿಸುವ ವಿಮಾ ಸಂಸ್ಧೆಗಳ ಮೂಲಕ ಯೋಜನೆಯಲ್ಲಿ ಭಾಗವಹಿಸಬಹುದಾಗಿದೆ.

9. ಬೆಳೆ ಕಟಾವು ಪ್ರಯೋಗಗಳಿಂದ ಕಂಡುಹಿಡಿಯಲಾದ ವಾಸ್ತವಿಕ ಇಳುವರಿಯು ಪ್ರಾರಂಭಿಕ ಇಳುವರಿಗಿಂತ ಕಡಿಮೆ ಇದ್ದರೆ, ಗ್ರಾಮ ಪಂಚಾಯತಿ/ ಹೋಬಳಿ ಮಟ್ಟದಲ್ಲಿ ಪಾಲ್ಗೊಂಡ ರೈತರೆಲ್ಲರೂ ಬೆಳೆ ವಿಮಾ ನಷ್ಟ ಪರಿಹಾರ ಪಡೆಯಲು ಅರ್ಹರಾಗುತ್ತಾರೆ. ಬೆಳೆ ವಿಮಾ ನಷ್ಟ ಪರಿಹಾರವನ್ನು ಈ ಕೆಳಕಂಡ ಸೂತ್ರವನ್ನು ಉಪಯೋಗಿಸಿ ಲೆಕ್ಕಹಾಕಲಾಗುವುದು.

**ಬೆಳೆವಿಮಾ ನಷ್ಟ ಪರಿಹಾರ=(ವಾಸ್ತವಿಕ ಇಳುವರಿ - ಪ್ರಾರಂಭಿಕ ಇಳುವರಿ) Xವಿಮಾ ಮೊತ್ತ**

 **ಅ) ವಾಸ್ತವಿಕ ಇಳುವರಿ** : ಪ್ರತಿ ಹಂಗಾಮಿನಲ್ಲಿ ಪ್ರತಿ ಬೆಳೆಗೆ ಗ್ರಾಮ ಪಂಚಾಯತಿ ಮಟ್ಟದಲ್ಲಿ 4 (ನೆಲಗಡಲೆ ಬೆಳೆಗೆ-8) ಹಾಗೂ ಹೋಬಳಿ ಮಟ್ಟದಲ್ಲಿ 10 ಬೆಳೆ ಕಟಾವು ಪ್ರಯೋಗಗಳನ್ನು ನಡೆಸಿ ಕಂಡುಹಿಡಿಯಲಾದ ಸರಾಸರಿ ಇಳುವರಿ.

**ಆ) ಪ್ರಾರಂಭಿಕ ಇಳುವರಿ(Threshold Yield)** : ಕಳೆದ ಐತಿಹಾಸಿಕ ಏಳು ವರ್ಷಗಳಲ್ಲಿ ಅತ್ತ್ಯುತ್ತಮ ಐದು ವರ್ಷಗಳ ಸರಾಸರಿ ಇಳುವರಿಯನ್ನು ಪರಿಗಣಿಸಲಾಗುತ್ತದೆ. ಈ ರೀತಿ ಬಂದ ಸರಾಸರಿ ಇಳುವರಿಯನ್ನು ಇಳುವರಿ ನಷ್ಟದ ಮಟ್ಟದಿಂದ (Indemnity level) ಗುಣಿಸಿದಾಗ ಪ್ರಾರಂಭಿಕ ಇಳುವರಿಯು ಬರುತ್ತದೆ.

**ಇ) ಎಲ್ಲಾ ಬೆಳೆಗಳಿಗೆ (ಇಂಡೆಮ್ನಿಟಿ ಮಟ್ಟ):** ರಾಜ್ಯದಲ್ಲಿ ಬೆಳೆ ನಷ್ಟ ಸಂಭವ (ಇಂಡೆಮ್ನಿಟಿ ಮಟ್ಟ) ಎಲ್ಲಾ ನೀರಾವರಿ ಬೆಳೆಗಳಿಗೆ ಶೇ.90 ಹಾಗೂ ಎಲ್ಲಾ ಮಳೆ ಆಶ್ರಿತ ಬೆಳೆಗಳಿಗೆ ಶೇ.80 ನಿಗಧಿಪಡಿಸಲಾಗಿರುತ್ತದೆ.

**ಈ)ವಿಮಾ ಮೊತ್ತ** : ಬೆಳೆ ಸಾಲ ಪಡೆಯುವ ಮತ್ತು ಬೆಳೆ ಸಾಲ ಪಡೆಯದ ರೈತರಿಗೆ ವಿಮಾ ಮೊತ್ತವು ಒಂದೇ ಆಗಿರುತ್ತದೆ. ರಾಜ್ಯ ಮಟ್ಟದ ತಾಂತ್ರಿಕ ಸಮಿತಿ ಅಂತಿಮಗೊಳಿಸಿದ ಬೆಳೆವಾರು ಸ್ಕೇಲ್ ಆಫ್ ಫೈನಾನ್ಸ್ (Scale of Finance) ಅನ್ನು ಪರಿಗಣಿಸಲಾಗುವುದು.

**10. ಸ್ಧಳೀಯ ಪ್ರಕೃತಿ ವಿಕೋಪದಿಂದ ಉಂಟಾಗಬಹುದಾದ ಹಾನಿಗಳಿಗೆ ನಷ್ಟದ ನಿರ್ಧರಣೆ:**

ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆಯಲ್ಲಿ ಈ ಕೆಳಕಂಡ ಸಂದರ್ಭಗಳಲ್ಲಿ ಬೆಳೆ ಹಾನಿವುಂಟಾದಲ್ಲಿ ಬೆಳೆ ವಿಮೆ ಪರಿಹಾರ ಒದಗಿಸಬಹುದಾಗಿರುತ್ತದೆ

1. **Prevented sowing/Planting Risk**
* PMFBY ಯೋಜನೆಯ ಮಾರ್ಗಸೂಚಿಯಂತೆ ಮಳೆ ಅಭಾವ ಅಥವಾ ಇತರೆ ಪ್ರತಿಕೂಲ ಹವಾಮಾನ ಪರಿಸ್ಥಿತಿಗಳಿಂದ ಅಧಿಸೂಚಿತ ವಿಮಾ ಘಟಕದಲ್ಲಿ ಶೇಕಡಾ 75ಕ್ಕಿಂತ ಹೆಚ್ಚಿನ ಕ್ಷೇತ್ರದಲ್ಲಿ ಬಿತ್ತನೆ ವಿಫಲಗೊಂಡಲ್ಲಿ (Prevented sowing/Planting Risk) ವಿಮಾ ಮೊತ್ತದ ಗರಿಷ್ಟ ಶೇಕಡಾ 25 ರಷ್ಟು ಪರಿಹಾರವನ್ನು ವಿಮಾ ಸಂಸ್ಧೆಯು ವಿಮೆ ಮಾಡಿಸಿದ ರೈತರಿಗೆ ಇತ್ಯರ್ಥಪಡಿಸಿ ಮುಂದಿನ ಅವಧಿಗೆ ವಿಮೆಯನ್ನು ರದ್ದುಪಡಿಸಲಾಗುವುದು.
* ಈ ಸಂಬಂಧ ಬಿತ್ತನೆ ಕ್ಷೇತ್ರದ ವರದಿಯನ್ನು ಘೋಷಿಸಲು ಜಿಲ್ಲೆಗಳ ಜಿಲ್ಲಾಧಿಕಾರಿಯವರನ್ನು ನೋಡಲ್ ಅಧಿಕಾರಿಗಳನ್ನಾಗಿ ನೇಮಿಸಲಾಗಿದೆ. ವಿಮಾ ಸಂಸ್ಥೆಯ ಪ್ರತಿನಿದಿಗಳು ಹಾಗು ಇಲಾಖಾ ಅಧಿಕಾರಿಗಳು ಸೇರಿದಂತೆ ಮಾರ್ಗಸೂಚಿಯನ್ವಯ ಜಂಟಿ ಸಮೀಕ್ಷೆಯನ್ನು ಕೈಗೊಂಡು ವರದಿಯನ್ನು ಜಿಲ್ಲಾಧಿಕಾರಿಗಳ ಅನುಮೋದನೆಯೊಂದಿಗೆ Prevented sowing Invoke ಮಾಡುವ ಕೊನೆಯ ದಿನಾಂಕದ 7 ದಿನಗಳು ಮುಂಚಿತವಾಗಿ ಕೃಷಿ ಇಲಾಖೆ ಕೇಂದ್ರ ಕಚೇರಿಗೆ ನಿಗದಿತ ನಮೂನೆಯಲ್ಲಿ ಸಲ್ಲಿಸತಕ್ಕದ್ದು.
* Prevented sowing/Planting Risk ಬಂದಂತಹ ಸಂದರ್ಭದಲ್ಲಿ ನೋಡಲ್ ಅಧಿಕಾರಿಗಳಿಂದ ವರದಿ ಬಂದ ನಂತರ ಒಂದು ತಿಂಗಳೊಳಗೆ ವಿಮಾ ಸಂಸ್ಧೆಯು ವಿಮೆ ಮಾಡಿಸಿದ ರೈತರಿಗೆ ಮೇಲಿನಂತೆ ಬೆಳೆ ವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸತಕ್ಕದ್ದು.

|  |
| --- |
| **ಅನುಭಂದ-6****Reporting format for KRS-PMFBY Prevented sowing risk** **Year: \_\_\_\_\_\_\_\_. Season:\_\_\_\_\_\_\_\_** |
| **District** | **Taluk** | **Grama Panchayath** | **Hobli name** | **Crops** | **Irrigated/ Rainfed** | **Normal Area (Ha)** | **Area Sown (Ha)** | **Un Sown Area (Ha)** |  **Germination affected Area (Ha)** | **Total affected area (Column 9+10)** | **% Area affected (= Column11/ Column7 \*100)** | **Remarks** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** |
|  |  |  |  |  |  |   |   |   |   |   |  |   |
|  |  |  |  |  |  |   |   |   |   |   |  |   |
|  |  |  |  |  |  |  |  |  |  |  |  |  |

Joint Director of Agricultur Insurance Company representative Deputy Commissioner \_\_\_\_\_\_\_\_\_\_\_ District & Chairman District Level Joint Committee

1. **On Account payment due to Mid Season Adversity**
* ಅಧಿಸೂಚಿತ ಘಟಕದಲ್ಲಿ ಸಂಭವಿಸುವ ಹವಾಮಾನ ವೈಪರಿತ್ಯಗಳಾದ ಹೆಚ್ಚಿನ ಮಳೆ, ನೆರೆ / ಪ್ರವಾಹಗಳಿಂದ ಬೆಳೆ ಮುಳುಗಡೆ, ದೀರ್ಘಕಾಲದ ತೇವಾಂಶ ಕೊರತೆ (Prolonged dry spell), ತೀವ್ರ ಬರಗಾಲ ಮುಂತಾದವುಗಳಿಂದ ಯಾವುದೇ ಅಧಿಸೂಚಿತ ವಿಮಾ ಘಟಕದಲ್ಲಿ ಬಿತ್ತನೆಯಾದ ನಂತರ ಕಟಾವಿಗೆ 15 ದಿನಗಳಿಗಿಂತ ಮೊದಲು ಬೆಳೆ ಹಾನಿಯಾಗಿದ್ದಲ್ಲಿ, ನಿರೀಕ್ಷಿತ ಇಳುವರಿಯು ಪ್ರಾರಂಭಿಕ ಇಳುವರಿಯ ಶೇಕಡಾ 50 ಕ್ಕಿಂತ ಕಡಿಮೆ ಇದ್ದರೆ, ವಿಮೆ ಮಾಡಿಸಿದ ರೈತರಿಗೆ ಅಂದಾಜು ಮಾಡಲಾದ ಬೆಳೆ ವಿಮಾ ನಷ್ಟ ಪರಿಹಾರದಲ್ಲಿ ಶೇಕಡಾ 25 ರಷ್ಟು ಹಣವನ್ನು ಮುಂಚಿತವಾಗಿ ವಿಮಾ ಸಂಸ್ಧೆಯು ನೀಡಲಾಗುವುದು.
* ಈ ಬಗ್ಗೆ ವರದಿಯನ್ನು ನೀಡಲು ಜಿಲ್ಲೆಯ ಜಿಲ್ಲಾಧಿಕಾರಿಯವರನ್ನು ನೋಡಲ್ ಅಧಿಕಾರಿಯನ್ನಾಗಿ ನೇಮಿಸಲಾಗಿದೆ. ವಿಮಾ ಸಂಸ್ಥೆಯ ಪ್ರತಿನಿದಿಗಳು ಹಾಗು ಇಲಾಖಾ ಅಧಿಕಾರಿಗಳು ಸೇರಿದಂತೆ ಮಾರ್ಗಸೂಚಿಯನ್ವಯ ಜಂಟಿ ಸಮೀಕ್ಷೆಯನ್ನು ಕೈಗೊಂಡು ವರದಿಯನ್ನು ಜಿಲ್ಲಾಧಿಕಾರಿಗಳ ಅನುಮೋದನೆಯೊಂದಿಗೆ ಕೃಷಿ ಇಲಾಖೆ ಕೇಂದ್ರ ಕಚೇರಿಗೆ ನಿಗದಿತ ನಮೂನೆಯಲ್ಲಿ ಸಲ್ಲಿಸತಕ್ಕದ್ದು.
* ಅಂತಿಮವಾಗಿ ಬೆಳೆ ಕಟಾವು ಪ್ರಯೋಗಗಳ ಆಧಾರದ ಮೇಲೆ ಬೆಳೆ ಇಳುವರಿ ಮಾಹಿತಿ ಬಂದ ನಂತರ ಬೆಳೆ ವಿಮಾ ನಷ್ಟ ಪರಿಹಾರದಲ್ಲಿ ಈ ಹಣವನ್ನು ಹೊಂದಾಣಿಕೆ ಮಾಡತಕ್ಕದ್ದು.
* ನೋಡಲ್ ಅಧಿಕಾರಿಯಾದ ಜಿಲ್ಲಾಧಿಕಾರಿಗಳ ಅಧ್ಯಕ್ಷತೆಯಲ್ಲಿ ಜಿಲ್ಲಾ ಮಟ್ಟದ ಸಮಿತಿ ರಚಿಸಿ “On account payment due to Midseason Adversity” invoke ಮಾಡಲು ಕ್ರಮ ಕೈಗೊಳ್ಳಲಾಗುವುದು.
* “On account payment due to Midseason Adversity” invoke ಮಾಡಲು PMFBY Revised Operational Guidelines Para no. 21.2 ನ್ನು ಪರಿಗಣಿಸಿ ಈ ಕೆಳಗಿನ ಕ್ರಮಗಳನ್ನು ಅನುಸರಿಸಬೇಕಾಗುತ್ತದೆ.
1. ಬೆಳೆಯು ಬಿತ್ತನೆಯಾಗಿ ಒಂದು ತಿಂಗಳು ಆಗಿರಬೇಕು (more than one month old crop) ಮತ್ತು ಬೆಳೆ ಕಟಾವಿಗಿಂತ 15 ದಿನಕ್ಕಿಂತ ಮುಂಚಿತವಾಗಿರಬೇಕು.
2. ಮೇಲೆ ತಿಳಿಸಿರುವ ಯಾವುದೇ ಹವಾಮಾನ ವೈಪರಿತ್ಯಗಳು ಉಂಟಾದ 7

ದಿನಗಳೊಳಗೆ ಮೇಲಿನ ಸಮಿತಿಯು ಸಭೆ ಆಯೋಜಿಸಬೇಕು.

1. ಒಂದು ವಿಮಾ ಘಟಕದಲ್ಲಿ ಶೇಕಡ 5 ರಷ್ಟು ಬಿತ್ತನೆ ಕ್ಷೇತ್ರದಲ್ಲಿ 10 ವಿವಿಧ

ಅನಿಯಿತ ಸ್ಥಳಗಳಲ್ಲಿ (randomly spread over locations) ನಷ್ಟದ ಮೌಲ್ಯಮಾಪನವನ್ನು ಸಭೆ ಆಯೋಜಿಸಿದ 7 ದಿನಗಳೊಳಗೆ ಮಾಡುವುದು.

1. ನಿಗಧಿತ ನಮೂನೆಯಲ್ಲಿ (ಲಗತ್ತಿಸಿದೆ) ನಷ್ಟದ ಮೌಲ್ಯಮಾಪನ ಮಾಡಿದ

ವರದಿಯನ್ನು ಕೇಂದ್ರ ಕಚೇರಿಗೆ ಸಲ್ಲಿಸುವುದು ಮತ್ತು ಕೇಂದ್ರ ಕಛೇರಿಯಿಂದ 7 ದಿನಗಳೊಳಗಾಗಿ Mid Term Adversity ಬಗ್ಗೆ ಅಧಿಸೂಚನೆ ಹೊರಡಿಸುವುದು.

1. ಕೇಂದ್ರ ಕಛೇರಿಯಲ್ಲಿ ಜಿಲ್ಲೆಗಳಿಂದ ಸ್ವೀಕೃತವಾದ ವರದಿಗಳನ್ನು ಪರಿಶೀಲಿಸಿ

ಸಂರಕ್ಷಣೆ ತಂತ್ರಾಂಶದ ಮುಖಾಂತರ ಮಧ್ಯಂತರ ವಿಮಾ ಪರಿಹಾರ ಲೆಕ್ಕಚಾರ ಹಾಕುವುದು.

1. ಲೆಕ್ಕಾಚಾರದ ನಂತರ ಹದಿನೈದು ದಿನದೊಳಗಾಗಿ ಅನುಷ್ಟಾನ ವಿಮಾ

ಸಂಸ್ಥೆಯವರು ಮಧ್ಯಂತರ ವಿಮಾ ಪರಿಹಾರವನ್ನು ಇತ್ಯರ್ಥಪಡಿಸುವುದು. ಉಳಿದ ವಿಮಾ ಪರಿಹಾರ ಮೊತ್ತವನ್ನು ಬೆಳೆ ಕಟಾವು ಪ್ರಯೋಗಗಳಿಂದ ಬಂದ ಇಳುವರಿಯನ್ನಾಧರಿಸಿ ಇತ್ಯರ್ಥಪಡಿಸಲಾಗುವುದು.

ಮೇಲೆ ವಿವರಿಸಿದ ಎರಡು ಬೆಳೆ ವಿಮೆ ಪರಿಹಾರ ಪ್ರಕ್ರಿಯೆಗಳಾದ Prevented sowing ಮತ್ತು Midseason Adversity ಕ್ಷೇತ್ರಾಧಾರಿತವಾಗಿರುತ್ತವೆ.

**ಅನುಭಂದ-7**

**Reporting format for On Account Payment due to Mid Season Adversity**

**Year: \_\_\_\_\_\_\_\_. Season:\_\_\_\_\_\_\_\_**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **District** | **Taluk** | **Hobli** | **Grama panchayath** | **Crop** | **Irrigated/ Rainfed** | **Total Cultivated area (Ha) of the crop** | **Area affected (Ha)** | **Estimated average yield of the Hobli/GP after assesment (Kg/ha)** | **Estimated yield loss % of the Hobli/GP after assesment**  | **Stage of Crop loss (1-2 months age/2-3 months age/>3 months age)** | **Cause of loss/adverse event** | **Date of adverse event** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** |
|   |   |   |   |   |  |   |   |   |  |  |  |   |

Joint Director of Agriculture Insurance Company representative Deputy Commissioner \_\_\_\_\_\_\_\_\_\_\_ District & Chairman District Level Joint Committee **Note:**

1. Grama Panchayath column is applicable only for GP notified crops.
2. Crop name should be as per notification with Irrigated / Rainfed specifications.
3. Estimated yield should be Hobli/GP average after assessment due to adverse weather condition.
4. For column no. 12, mention dates in case of wet spell and week & month in case of dry spell.
5. Cause of loss/adverse event to be described briefly in the covering letter which is duly signed by the Deputy Commissioner & Chairman District Level Joint Committee.
6. **Post Harvest Losses**
* ಯೋಜನೆಯ ಅವಕಾಶದಂತೆ ಬೆಳೆ ಕಟಾವಿನ ನಂತರ ಬೆಳೆಯನ್ನು ಜಮೀನಿನಲ್ಲೆ ಒಣಗಲು ಬಿಟ್ಟಂತಹ ಸಂದರ್ಭದಲ್ಲಿ (Post Harvest Losses) ಕಟಾವು ಮಾಡಿದ ಎರಡು ವಾರಗಳೊಳಗೆ (ಹದಿನಾಲ್ಕು ದಿನಗಳು) ಚಂಡಮಾರುತ, ಚಂಡಮಾರುತ ಸಹಿತ ಮಳೆ ಮತ್ತು ಅಕಾಲಿಕ ಮಳೆಯಿಂದಾಗಿ ಬೆಳೆ ನಾಶವಾದರೆ ವೈಯುಕ್ತಿಕವಾಗಿ ವಿಮಾ ಸಂಸ್ಧೆಯು ನಷ್ಟ ನಿರ್ಧಾರ ಮಾಡಿ ಬೆಳೆ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಲು ರಾಜ್ಯದ ಎಲ್ಲಾ ಜಿಲ್ಲೆಗಳನ್ನು ಒಳಪಡಿಸಲಾಗಿದೆ.
* ರೈತರು ಈ ಬಗ್ಗೆ ಸಂಬಂಧಪಟ್ಟ ಬ್ಯಾಂಕ್‍ ಅಥವಾ ಅನುಷ್ಟಾನಗೊಳಿಸುವ ವಿಮಾ ಸಂಸ್ಥೆಗಳ ಕಚೇರಿಗಳಿಗೆ ನೇರವಾಗಿ ಅಥವಾ ಕೃಷಿ/ತೋಟಗಾರಿಕೆ ಇಲಾಖೆ ಮೂಲಕ ತಕ್ಷಣ ಸೂಚನೆ ನೀಡಬೇಕು ಮತ್ತು ಯಾವುದೇ ಸಂದರ್ಭದಲ್ಲಿ ಬೆಳೆವಿಮೆ ಮಾಡಿಸಿದ ಬೆಳೆಯ ವಿವರಗಳನ್ನು, ಹಾನಿಯ ವ್ಯಾಪ್ತಿ ಹಾಗು ಹಾನಿಗೆ ಕಾರಣಗಳನ್ನು 72 ಗಂಟೆಗಳೊಳಗಾಗಿ ತಿಳಿಸಬೇಕು.
* ನಷ್ಟದ ಬಗೆಗಿನ ಮಾಹಿತಿಯನ್ನು ಸ್ವೀಕರಿಸಿದ ಮೇಲೆ ವಿಮಾ ಸಂಸ್ಥೆಗಳು ಬೆಳೆ ನಷ್ಟವನ್ನು ನಿರ್ಧರಿಸುವುದಕ್ಕೆ ನಷ್ಟ ನಿರ್ಧಾರಕರನ್ನು ಸಂಬಂಧಪಟ್ಟ ಪ್ರದೇಶಕ್ಕೆ 48 ಗಂಟೆಯೊಳಗಾಗಿ ನಿಯೋಜಿಸುವುದು.
* ವಿಮೆ ಸಂಸ್ಥೆಯಿಂದ ನೇಮಿಸಲ್ಪಟ್ಟ ನಷ್ಟ ನಿರ್ಧಾರಕರು ಮತ್ತು ಸ್ಥಳೀಯ ತಾಲ್ಲೂಕು/ಹೋಬಳಿ ಮಟ್ಟದ ಕೃಷಿ ಮತ್ತು ತೋಟಗಾರಿಕಾ ಇಲಾಖಾ ಅಧಿಕಾರಿಗಳು ಜಂಟಿಯಾಗಿ, ಹಾನಿಗೊಳಗಾದ ರೈತರ ಸಮ್ಮುಖದಲ್ಲಿ ಬೆಳೆ ನಷ್ಟ ನಿರ್ಧರಿಸುವುದು.
* ಸದರಿ ಬೆಳೆ ನಷ್ಟದ ವರದಿಯನ್ನು ಜಿಲ್ಲೆಗಳ ಇಲಾಖಾ ಮುಖ್ಯಸ್ಥರು ಅನುಷ್ಟಾನ ವಿಮಾ ಸಂಸ್ಥೆಗಳಿಗೆ ನೇರವಾಗಿ ಸಲ್ಲಿಸಲು ಕ್ರಮ ಕೈಗೊಳ್ಳುವುದು.
1. **Localized calamity**
* ಸ್ಧಳ ನಿರ್ದಿಷ್ಟ ಪ್ರಕೃತಿ ವಿಕೋಪಗಳಾದ (Localized calamity) ಆಲೀಕಲ್ಲು ಮಳೆ, ಭೂ ಕುಸಿತ, ಬೆಳೆ ಮುಳುಗಡೆ (ಇನಂಡೇಷನ್), ಮೇಘಸ್ಪೋಟ (Cloud burst) ಮತ್ತು ಗುಡುಗು-ಮಿಂಚುಗಳಿಂದಾಗಿ ಉಂಟಾಗುವ ಬೆಂಕಿ ಅವಘಡ (Natural fire due to lightning) ಗಳಿಂದ ಉಂಟಾಗುವ ನಷ್ಟದ ನಿರ್ಧರಣೆಯನ್ನು ವೈಯುಕ್ತಿಕವಾಗಿ ನಿರ್ಧರಿಸಿ ಬೆಳೆ ವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸಲು ಯೋಜನೆಯಡಿ ಅವಕಾಶವಿರುತ್ತದೆ.
* ಒಂದು ವೇಳೆ ಒಂದು ಅಧಿಸೂಚಿತ ಘಟಕದಲ್ಲಿ ಶೇಕಡಾ 25 ಕ್ಕಿಂತ ಹೆಚ್ಚು ವಿಸ್ತೀರ್ಣದಲ್ಲಿ ಬೆಳೆ ನಷ್ಟವಾದರೆ ಆ ಅಧಿಸೂಚಿತ ಘಟಕದಲ್ಲಿ ಬೆಳೆ ವಿಮೆಗೆ ಒಳಪಟ್ಟ ರೈತರಲ್ಲಿ ಬೆಳೆ ನಷ್ಟವಾದ ರೈತರಿಗೆ ಮಾತ್ರ ಮಾದರಿ ಸಮೀಕ್ಷೆಗನುಗುಣವಾಗಿ ಬೆಳೆ ವಿಮಾ ನಷ್ಟ ಪರಿಹಾರವನ್ನು ಇತ್ಯರ್ಥಪಡಿಸತಕ್ಕದ್ದು.
* ಇಂತಹ ಸ್ಧಳೀಯ ಗಂಡಾಂತರಗಳ ಕಾರಣದಿಂದ ಬೆಳೆ ನಷ್ಟ ಸಂಭವಿಸಿದರೆ, ಬೆಳೆ ವಿಮೆ ಮಾಡಿಸಿರುವ ರೈತರು ಈ ಬಗ್ಗೆ ನೇರವಾಗಿ ಸಂಬಂಧಪಟ್ಟ ಅನುಷ್ಠಾನಗೊಳಿಸುವ ವಿಮಾಸಂಸ್ಥೆಗಳ ಕಛೇರಿಗಳಿಗೆ ಅಥವಾ ಹಣಕಾಸು ಸಂಸ್ಧೆ ಅಥವಾ ಕೃಷಿ/ತೋಟಗಾರಿಕೆ ಇಲಾಖೆ ಮೂಲಕ ತಕ್ಷಣ ಸೂಚನೆ ನೀಡಬೇಕು.
* ಇಂತಹ ಸಂದರ್ಭದಲ್ಲಿ ವಿಮೆ ಮಾಡಿಸಿದ ಬೆಳೆಯ ವಿವರಗಳನ್ನು, ಹಾನಿಯ ವ್ಯಾಪ್ತಿ ಹಾಗೂ ಹಾನಿಗೆ ಕಾರಣಗಳನ್ನು 72 ಗಂಟೆಗಳೊಳಗಾಗಿ ತಿಳಿಸಬೇಕು.
* ನಷ್ಟದ ಬಗೆಗಿನ ಮಾಹಿತಿಯನ್ನು ಸ್ವೀಕರಿಸಿದ ಮೇಲೆ ವಿಮಾ ಸಂಸ್ಥೆಗಳು ಬೆಳೆ ನಷ್ಟವನ್ನು ನಿರ್ಧರಿಸುವುದಕ್ಕೆ ನಷ್ಟ ನಿರ್ಧಾರಕರನ್ನು ಸಂಬಂಧಪಟ್ಟ ಪ್ರದೇಶಕ್ಕೆ 48 ಗಂಟೆಯೊಳಗಾಗಿ ನಿಯೋಜಿಸುವುದು.
* ವಿಮೆ ಸಂಸ್ಥೆಯಿಂದ ನೇಮಿಸಲ್ಪಟ್ಟ ನಷ್ಟ ನಿರ್ಧಾರಕರು ಮತ್ತು ಸ್ಥಳೀಯ ತಾಲ್ಲೂಕು/ಹೋಬಳಿ ಮಟ್ಟದ ಕೃಷಿ ಮತ್ತು ತೋಟಗಾರಿಕಾ ಇಲಾಖಾ ಅಧಿಕಾರಿಗಳು ಜಂಟಿಯಾಗಿ, ಹಾನಿಗೊಳಗಾದ ರೈತರ ಸಮ್ಮುಖದಲ್ಲಿ ಬೆಳೆ ನಷ್ಟ ನಿರ್ಧರಿಸುವುದು.
* ಸದರಿ ಬೆಳೆ ನಷ್ಟದ ವರದಿಯನ್ನು ಜಿಲ್ಲೆಗಳ ಇಲಾಖಾ ಮುಖ್ಯಸ್ಥರು ಅನುಷ್ಟಾನ ವಿಮಾ ಸಂಸ್ಥೆಗಳಿಗೆ ನೇರವಾಗಿ ಸಲ್ಲಿಸಲು ಕ್ರಮ ಕೈಗೊಳ್ಳುವುದು.

**ಬೆಳೆ ವಿಮೆ ಯೋಜನೆಯ ಅನುಷ್ಠಾನದಲ್ಲಿ ಕೃಷಿ ಇಲಾಖೆ ಅಧಿಕಾರಿಗಳ ಪಾತ್ರ:**

* ಯೋಜನೆಯ ಮಾರ್ಗಸೂಚಿಗಳನ್ನು ಕಡ್ಡಾಯವಾಗಿ ಓದಿ ಅರ್ಥ ಮಾಡಿಕೊಳ್ಳುವುದು, ಕಾಲಕಾಲಕ್ಕೆ ಮಾರ್ಗಸೂಚಿಯ ಬದಲಾವಣೆಗಳನ್ನು ಗಮನಿಸಿ ಯೋಜನೆಯ ಅನುಷ್ಠಾನಕ್ಕೆ ಕ್ರಮಕೈಗೊಳ್ಳುವುದು.
* ವರ್ಷದ ಪ್ರಾರಂಭದಲ್ಲಿ ಸರ್ಕಾರದಿಂದ ಅಧಿಸೂಚನೆ ಹೊರಡಿಸಿದ ನಂತರ ಜಿಲ್ಲೆಯ ಬೆಳೆಗಳು ಮತ್ತು ಬೆಳೆ ವಿಮಾ ಘಟಕಗಳನ್ನು, ಬೆಳೆ ವಿಮೆ ನೋಂದಣಿಯ ಕೊನೆಯ ದಿನಾಂಕ ಮತ್ತು ಇತರೆ ಕಾಲನಿಗದಿತ ಚಟುವಟಿಕೆಗಳ ಬಗ್ಗೆ ಖಾತ್ರಿ ಪಡಿಸಿಕೊಳ್ಳುವುದು.
* ಜಿಲ್ಲಾ ಮಟ್ಟದ ಬೆಳೆವಿಮೆ ಜಿಲ್ಲಾ ಸಮನ್ವಯ ಸಮಿತಿಯನ್ನು ಎಲ್ಲಾ ಅನುಷ್ಠಾನ ಇಲಾಖೆಗಳನ್ನೊಳಗೊಂಡಂತೆ ಕರೆದು ಯೋಜನೆಯ ಅನುಷ್ಠಾನದ ಬಗ್ಗೆ ಸಮಗ್ರವಾದ ಕ್ರಿಯಾ ಯೋಜನೆಯನ್ನು ತಯಾರಿಸುವುದು ಮತ್ತು ರೈತರಿಗೆ ತರಬೇತಿ ಮತ್ತು ಇತರೆ ಸುದ್ಧಿ ಮಾಧ್ಯಮಗಳ ಮುಖಾಂತರ ಯೋಜನೆಯ ಬಗ್ಗೆ ವ್ಯಾಪಕವಾದ ಪ್ರಚಾರ ಕೈಗೊಳ್ಳುವುದು.
* ಬೆಳೆ ವಿಮೆ ಯೋಜನೆಯ ಕುರಿತು ರೈತರಿಗೆ ಮಾಹಿತಿ ನೀಡಿ ಪ್ರೋತ್ಸಾಹಿಸಲು ಸ್ಥಳೀಯ ಪ್ರಮುಖ ದಿನಪತ್ರಿಕೆಗಳಲ್ಲಿ ಜಾಹಿರಾತು ನೀಡುವ ಮುಖೇನ, ಭಿತ್ತಿಪತ್ರಗಳು ಮತ್ತು ಕರಪತ್ರಗಳ ಮೂಲಕ ಮತ್ತು ಎಲ್ಲಾ ತಾಲ್ಲೂಕು, ಹೋಬಳಿ ಮತ್ತು ಗ್ರಾಮ ಪಂಚಾಯತಿಗಳಲ್ಲಿ ನಡೆಸಲಾಗುವ ಕೃಷಿ ಅಭಿಯಾನ ಕಾರ್ಯಕ್ರಮದ ಮೂಲಕ, ಜನಸ್ಪಂದನ ಮತ್ತು ಗ್ರಾಮಸಭೆಗಳಲ್ಲಿ ಜಾಗೃತಿ ಮೂಡಿಸುವುದು. ಅಲ್ಲದೇ, ಜಿಲ್ಲಾ, ತಾಲ್ಲೂಕು ಕೃಷಿ ಮತ್ತು ತೋಟಗಾರಿಕೆ ಕಛೇರಿಗಳು ಮತ್ತು ರೈತ ಸಂಪರ್ಕ ಕೇಂದ್ರಗಳಿಗೆ ಭೇಟಿ ನೀಡುವ ರೈತರಿಗೆ ಯೋಜನೆಯ ಕುರಿತು ಮಾಹಿತಿ ನೀಡಿ ಪ್ರೋತ್ಸಾಹಿಸುವುದು.
* ಕೃಷಿ ಇಲಾಖೆಯು ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾಯೋಜನೆಯ ಅನುಷ್ಠಾನ ನೋಡಲ್ ಇಲಾಖೆಯಾಗಿದ್ದು, ಇತರೆ ಸಹಭಾಗಿತ್ವ ಇಲಾಖೆಗಳು ಮತ್ತು ಸಂಸ್ಥೆಗಳೊಂದಿಗೆ ಸಮನ್ವಯ ಸಾಧಿಸುವುದು ಅತಿ ಅವಶ್ಯಕವಾಗಿರುತ್ತದೆ ಮತ್ತು ಯೋಜನೆಯ ಮಾರ್ಗಸೂಚಿಗಳು, ಸುತ್ತೋಲೆ ಮತ್ತು ಸರ್ಕಾರಿ ಆದೇಶಗಳನ್ನು ಇತರೆ ಸಹಭಾಗಿತ್ವ ಇಲಾಖೆ ಮತ್ತು ಸಂಸ್ಥೆಗಳಿಗೆ ಒದಗಿಸುವುದು.
* ಬೆಳೆ ಆವರಿಸಿದ ವಿಸ್ತೀರ್ಣದ ವರದಿಯನ್ನು ನಿಗದಿತ ವೇಳೆಯಲ್ಲಿ ನೀಡುವುದು ಮತ್ತು ಗ್ರಾಮವಾರು/ ಗ್ರಾ.ಪಂ./ ಹೋಬಳಿ/ ತಾಲ್ಲೂಕುವಾರು ಬೆಳೆವಾರು ವಿಸ್ತೀರ್ಣವನ್ನು ಕಂದಾಯ ಮತ್ತು ಸಾಂಖ್ಯಿಕ ಅಧಿಕಾರಿಗಳ ಜೊತೆ ಸಮಾಲೋಚಿಸಿ ಹಂತ ಹಂತವಾಗಿ ಅಖೈರುಗೊಳಿಸುವುದು ಮತ್ತು ಬೆಳೆ ಸರ್ವೆಯನ್ನು ಮೊಬೈಲ್ ಆಪ್ ಮುಖಾಂತರ ಕೈಗೊಂಡಾಗ ಸರ್ವೆ ನಂಬರ್‍ವಾರು ಬೆಳೆ ವಿವರಗಳನ್ನು ದಾಖಲಿಸಿರುವ ಬಗ್ಗೆ ರೈತರಿಗೆ ಅರಿವು ಮೂಡಿಸುವುದು.
* ರೈತರಿಗೆ ಸ್ಥಳೀಯ ಪ್ರಕೃತಿ ವಿಕೋಪಗಳಡಿ ದೊರೆಯುವ ವೈಯಕ್ತಿಕ ಪರಿಹಾರ (Localised calamity) ಮತ್ತು Post harvest losses ಪಡೆಯುವಲ್ಲಿ ನೆರವು ನೀಡುವುದು ಹಾಗೂ ಈ ಕುರಿತು ವ್ಯಾಪಕ ಪ್ರಚಾರ ಕೈಗೊಳ್ಳುವುದು. ಸ್ಧಳೀಯ ಪ್ರಕೃತಿ ವಿಕೋಪದಿಂದ ನಷ್ಟ ಉಂಟಾದಲ್ಲಿ ವಿಮೆಗೆ ಒಳಪಟ್ಟ ರೈತರು ವಿಪತ್ತು ಸಂಭವಿಸಿದ 72 ಗಂಟೆಗಳೊಳಗೆ ಅರ್ಜಿಯನ್ನು ನೊಂದಾಯಿಸಿದ ಬ್ಯಾಂಕ್ ಅಥವಾ ವಿಮಾ ಸಂಸ್ಧೆಗೆ ಲಿಖಿತವಾಗಿ ನೀಡಲು ಕ್ರಮಕೈಗೊಳ್ಳುವುದು.
* ಬಿತ್ತನೆ ವಿಫಲಗೊಂಡ ಬೆಳೆ ವಿಮಾ ಘಟಕಗಳ ಪರಿಹಾರ ಪ್ರಸ್ತಾವನೆ ಸಲ್ಲಿಸುವ ಕುರಿತು ಸ್ಥಳೀಯವಾಗಿ ಲಭ್ಯವಿರುವ ಸುದ್ಧಿ, ಮಾಹಿತಿ, ಹವಾಮಾನ ವರದಿ ಮತ್ತು ಇತರೆ ಸ್ಥಳೀಯ ಪರಿಸ್ಥಿತಿ ಕುರಿತು ಮಾಹಿತಿ ಸಂಗ್ರಹಿಸಿ Prevented Sowing ಪ್ರಸ್ತಾವನೆ ಸಲ್ಲಿಸಲು ಕ್ರಮಕೈಗೊಳ್ಳುವುದು.
* ನಿಗದಿತ ರೀತಿಯಲ್ಲಿ Mobile App ಮೂಲಕ ಬೆಳೆ ಕಟಾವು ಪ್ರಯೋಗಗಳನ್ನು ಕೈಗೊಳ್ಳುವುದು. ಬೆಳೆ ಕಟಾವು ಪ್ರಯೋಗಗಳನ್ನು ಕೈಗೊಳ್ಳುವಾಗ ಅಧಿಕಾರಿಗಳು (ಮೇಲ್ವಿಚಾರಕರಾಗಿದ್ದ ಪ್ರಕರಣದಲ್ಲಿ) ಕಡ್ಡಾಯವಾಗಿ ಹಾಜರಿರುವುದು. ಬೆಳೆ ಕಟಾವು ಪ್ರಯೋಗಗಳಿಗೆ ಬೇಕಾದ ಆಧುನಿಕ ಪರಿಕರಗಳಾದ ಡಿಜಿಟಲ್ ತಕ್ಕಡಿಗಳನ್ನು ಉಪಯೋಗಿಸುವುದು. ಬೆಳೆ ಕಟಾವು ಸಂದರ್ಭದಲ್ಲಿ ಸಂಬಂಧಪಟ್ಟ ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಯವರಿಗೆ ಮುಂಚಿತವಾಗಿ ಬೆಳೆ ಕಟಾವು ಮಾಡುವ ದಿನಾಂಕ ಮತ್ತು ಸಮಯವನ್ನು ತಿಳಿಸಿ ಅವರ ಉಪಸ್ಥಿತಿಯನ್ನು ಖಾತರಿ ಪಡಿಸಿಕೊಳ್ಳುವುದು.
* ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಯೊಂದಿಗೆ ವ್ಯಾಪಕ ಸಮನ್ವಯ ಸಾಧಿಸುವುದು.
* ಬೆಳೆ ವಿಮಾ ಅನುಷ್ಠಾನಕ್ಕೆ ಸಂಬಂಧಿಸಿದಂತೆ “ಸಂರಕ್ಷಣೆ” ಪೊರ್ಟಲ್ ಬಳಕೆ ಕುರಿತು ಅಧೀನ ಸಿಬ್ಬಂದಿಗಳು ಮತ್ತು ಇತರೆ ಭಾಗಿದಾರ ಸಂಸ್ಥೆಯ ಸಿಬ್ಬಂದಿಗಳಿಗೆ ಹೆಚ್ಚಿನ ಮಾಹಿತಿ ನೀಡುವುದು.
* ಬೆಳೆ ವಿಮೆ ನೋಂದಣಿ ಮತ್ತು ಪರಿಹಾರ ಇತ್ಯರ್ಥ ಕುರಿತಂತೆ ಜಿಲ್ಲಾ ಮಟ್ಟದಲ್ಲಿ ಬ್ಯಾಂಕರ್ಸ್ ಮತ್ತು ವಿಮೆ ಸಂಸ್ಥೆಗಳ ಜೊತೆ ಸಮನ್ವಯ ಸಾಧಿಸುವುದು.
* ಪ್ರತಿ ವರ್ಷ ಶೇ.10 ರಷ್ಟು ಹೆಚ್ಚಿನ ಬೆಳೆ ಸಾಲ ಪಡೆಯದ ರೈತರ (Non loanee farmer) ಭಾಗವಹಿಸುವಿಕೆಯನ್ನು ಪ್ರೋತ್ಸಾಹಿಸುವುದು.
* ಅನುಷ್ಠಾನ ಬೆಳೆ ವಿಮಾ ಸಂಸ್ಥೆಗಳು ಸಂಗ್ರಹಿಸಿದ ಒಟ್ಟು ವಿಮಾ ಕಂತಿನ ಮೊತ್ತದಲ್ಲಿ ಶೇ.0.5ರಷ್ಟು ಅನುದಾನವನ್ನು ರೈತರನ್ನೊಳಗೊಂಡಂತೆ ಬ್ಯಾಂಕ್ ಹಾಗೂ ಇತರೆ ಭಾಗಿದಾರ ಸಂಸ್ಥೆಯ ಸಿಬ್ಬಂದಿಗಳಿಗೆ ಅಗತ್ಯವಿರುವ ತರಬೇತಿ ಹಾಗೂ ಕಾರ್ಯಗಾರಗಳನ್ನು ವಿಮಾ ಸಂಸ್ಥೆಯ ಮುಖಾಂತರ ಏರ್ಪಡಿಸಿ ಯೋಜನೆಯ ಬಗ್ಗೆ ಹೆಚ್ಚಿನ ಪ್ರಚಾರ ಕೈಗೊಳ್ಳುವುದು.
* ಬೆಳೆ ವಿಮಾ ಸಂಸ್ಥೆಗಳ ಪ್ರತಿನಿಧಿಗಳನ್ನು ರೈತರ ಸಹಾಯಕ್ಕಾಗಿ ತಾಲ್ಲೂಕು ಮತ್ತು ಜಿಲ್ಲಾ ಮಟ್ಟದಲ್ಲಿ ನಿಯೋಜಿಸಿರುವ ಬಗ್ಗೆ ಖಾತ್ರಿ ಪಡಿಸಿಕೊಳ್ಳುವುದು.
* ತಾಲ್ಲೂಕು ಮಟ್ಟದಲ್ಲಿ ಹಾಗೂ ಜಿಲ್ಲೆ ಮಟ್ಟದಲ್ಲಿ ಕಛೇರಿಯನ್ನು ಸ್ಥಾಪಿಸಿ, ವಿಮಾ ಸಂಸ್ಥೆಗಳ ಪ್ರತಿನಿಧಿಯನ್ನು ನಿಯೋಜಿಸುವುದು. ಜಿಲ್ಲಾ ಮಟ್ಟದಲ್ಲಿ ಕಾರ್ಯನಿರ್ವಹಿಸುವ ವಿಮಾ ಸಂಸ್ಥೆಗಳ ಪ್ರತಿನಿಧಿ ಖಡ್ಡಾಯವಾಗಿ ಕೃಷಿ ಪಧವೀದರರಾಗಿರಬೇಕು .
* ತಾಲ್ಲೂಕು, ಜಿಲ್ಲಾ ಹಾಗೂ ರಾಜ್ಯ ಮಟ್ಟದಲ್ಲಿ ಕುಂದುಕೊರತೆ ಪರಿಹಾರ Grievance Committee ರಚಿಸಲಾಗಿದ್ದು ಸದಸ್ಯರ ಪಾತ್ರ ಹಾಗೂ ಜವಾಬ್ದಾರಿಗಳನ್ನು ಅರಿತುಕೊಂಡು ಕಾರ್ಯನಿರ್ವಹಿಸಬೇಕಾಗಿರುತ್ತದೆ.

 **2021-22 ನೇ ಸಾಲಿನ ಕರ್ನಾಟಕ ರೈತ ಸುರಕ್ಷಾ ಪ್ರಧಾನಮಂತ್ರಿ ಫಸಲ್ ಬೀಮಾ ಯೋಜನೆಯ ಲೆಕ್ಕ ಶೀರ್ಷಿಕೆ: 2401-00-110-0-07 ಯಡಿ ಬರುವ ಉಪಶೀರ್ಷಿಕೆಗಳಲ್ಲಿ, ನಿರ್ಧಿಷ್ಟ ಪಡಿಸಿದ ವೆಚ್ಚಗಳನ್ನು ಮಾತ್ರ ಭರಿಸಲು ಅವಕಾಶ ಕಲ್ಪಿಸಲಾಗಿದೆ. ಆದುದರಿಂದ ಈ ಕೆಳಗಿನ ವಿವರಗಳಂತೆ ಉಪಶೀರ್ಷಿಕೆವಾರು ವೆಚ್ಚ ಭರಿಸಲು ಸೂಚಿಸಿದೆ. ಜಿಲ್ಲಾವಾರು ಹಾಗೂ ಉಪ ಶೀರ್ಷಿಕೆವಾರು ಹಂಚಿಕೆ ಮಾಡಿರುವ ಅನುದಾನದ ವಿವರಗಳನ್ನು ಅನುಬಂಧ-1 ರಲ್ಲಿ ನೀಡಲಾಗಿದೆ.**

**ಉಪಶೀರ್ಷಿಕೆ-051 (ಸಾಮಾನ್ಯ ವೆಚ್ಚಗಳು):**

2021-22 ನೇ ಸಾಲಿನ ಬೆಳೆ ಕಟಾವು ಪ್ರಯೋಗಗಳನ್ನು ನಡೆಸಲು ಮೂಲ ಕಾರ್ಯಕರ್ತರಿಗೆ Smart Phone ಮತ್ತು Tab ಗಳಿಗೆ ಮೊಬೈಲ್ ಆಪ್ ಬಳಕೆಗೆ ಸಿಮ್ ಚಾರ್ಜ್ / ಮೊಬೈಲ್ ಸಂಪರ್ಕಕ್ಕಾಗಿ (Data usage plan) ವೆಚ್ಚ, ಪ್ರಧಾನಮಂತ್ರಿ ಫಸಲ್ ಬಿಮಾ ಯೋಜನೆಯ ಪ್ರಚಾರ ವೆಚ್ಚ, ಲೇಖನ ಸಾಮಾಗ್ರಿ ವೆಚ್ಚ ಭರಿಸಲು ಹಾಗೂ KSRSAC/ MNCFC/ KSNDMC ರ ವಿಶೇಷ ಸೇವೆಗಳಿಗಾಗಿ, ರಾಜ್ಯ ಮಟ್ಟದ ತಾಂತ್ರಿಕ ವಿಭಾಗದ ನಿರ್ವಹಣೆ ಮತ್ತು ಹೆಲ್ಪ್ ಡೆಸ್ಕ್ ನಿರ್ವಹಣೆಗಾಗಿ ಭರಿಸಲು ರೂ 346.00 ಲಕ್ಷಗಳ ಅನುದಾನವನ್ನು ಕಲ್ಪಿಸಲಾಗಿದೆ.

**ಸೂಚನೆ 1:** ಕೃಷಿ ಇಲಾಖೆಯ ಅಧಿಕಾರಿಗಳಿಗೆ ಹಾಲಿ ನೀಡಿರುವ ಎರಡು ಸಿಮ್ (CUG-1 + Data SIM) ಗಳಲ್ಲಿ ಬೆಳೆ ಕಟಾವು ಪ್ರಯೋಗಗಳನ್ನು ಕೈಗೊಳ್ಳಲು ಅವಶ್ಯವಿರುವ Dataವು ಸದರಿ ಡುಯಲ್ ಸಿಮ್ ಗಳಿಂದ ಪಡೆಯುವುದು. ಆದ್ದರಿಂದ ಸದರಿ ಸಿಮ್ ಚಾರ್ಜ್ ಗಳಿಗೆ ಪ್ರತ್ಯೇಕವಾಗಿ ಪ್ರಧಾನಮಂತ್ರಿ ಫಸಲ್ ಬೀಮಾ ಯೋಜನೆಯಡಿ ವೆಚ್ಚ ಭರಿಸಲು ಅವಕಾಶವಿರುವುದಿಲ್ಲ. ಆದರೆ ಇತರೆ ಇಲಾಖೆಗಳ ಮೂಲ ಕಾರ್ಯಕರ್ತರಿಗೆ ನೀಡಿರುವ ಸಿಮ್ ಚಾರ್ಜ್ ಗಳ ವೆಚ್ಚವನ್ನು ಈ ಅನುದಾನದಲ್ಲಿ ಭರಿಸಬಹುದಾಗಿರುತ್ತದೆ. ಈ ಹಿನ್ನೆಲೆಯಲ್ಲಿ ತಾವು ತಮ್ಮ ಜಿಲ್ಲೆಯಲ್ಲಿ ಕೃಷಿ ಇಲಾಖೆಯ ಸಿಬ್ಬಂದಿಯನ್ನು ಹೊರತುಪಡಿಸಿ ಇತರೆ ಇಲಾಖೆಗಳ ( ತೋಟಗಾರಿಕೆ ಮತ್ತು ಆರ್ಥಿಕ ಮತ್ತು ಸಾಂಖ್ಯಿಕ ಇಲಾಖೆ) ಮೂಲ ಕಾರ್ಯಕರ್ತರಿಗೆ ನೀಡಿರುವ ಸಿಮ್ ಗಳ ಸಂಖ್ಯೆ ಮತ್ತು ಇವುಗಳ ಮೊಬೈಲ್ ಸಂಪರ್ಕಕ್ಕಾಗಿ (Data usage plan) ವ್ಯಯಿಸುತ್ತಿರುವ ಮೊತ್ತದ ವಿವರಗಳನ್ನು ಕೆಳಗೆ ನೀಡಿದ ಕೋಷ್ಟಕದಲ್ಲಿ ನೀಡಲು ಸೂಚಿಸಿದೆ.

**ಬೆಳೆ ಕಟಾವು ಪ್ರಯೋಗಗಳನ್ನು ಕೈಗೊಳ್ಳಲು ಇತರೆ ಇಲಾಖೆಗಳ ಮೂಲ ಕಾರ್ಯಕರ್ತರಿಗೆ ನೀಡಿರುವ ಸಿಮ್ ಗಳ ವಿವರ:**

|  |  |  |  |
| --- | --- | --- | --- |
| **ಕ್ರ. ಸಂ.** | **ಇಲಾಖೆಯ ಹೆಸರು** | **ನೀಡಲಾದ ಸಿಮ್ ಗಳ ಸಂಖ್ಯೆ** | **ಸಿಮ್ ಚಾರ್ಜ್ ವೆಚ್ಚ (ರೂ.ಗಳಲ್ಲಿ)** |
|  |  |  |  |

**ಸೂಚನೆ 2 :**ಬೆಳೆ ವಿಮೆ ಮತ್ತು ಬೆಳೆ ಸಮೀಕ್ಷೆ ಯೋಜನೆಯ ಪ್ರಚಾರ ಕಾರ್ಯಗಳಾದ ಆಟೋ ಪ್ರಚಾರ, ಬೀದಿ ನಾಟಕ, ಕರಪತ್ರ, ಸ್ಥಳೀಯ ಮಾಧ್ಯಮ/ ಪತ್ರಿಕಾ ಪ್ರಕಟಣೆಗಳು, ಬ್ಯಾನರ್ ಗಳು ಇತ್ಯಾದಿಗಳಿಗೆ ಜಿಲ್ಲೆಗಳಿಗೆ ನಿಗಧಿಪಡಿಸಿರುವ ಅನುದಾನದಲ್ಲಿ ವೆಚ್ಚ ಭರಿಸಬಹುದಾಗಿರುತ್ತದೆ.

**ಉಪ ಶೀರ್ಷಿಕೆ-180 (ಯಂತ್ರ ಮತ್ತು ಸಾಧನ ಸಾಮಗ್ರಿಗಳು):**

2021-22 ನೇ ಸಾಲಿನ ಬೆಳೆ ಕಟಾವು ಪ್ರಯೋಗಗಳನ್ನು ನಡೆಸಲು ಉಪಕರಣಗಳ (ಕ್ಷೇತ್ರಮಟ್ಟದ ಸಿಬ್ಬಂದಿಗೆ ವೃತ್ತಾಕಾರದ ಅಥವಾ ಡಿಜಿಟಲ್/ತೂಕದ ಯಂತ್ರ, ಅಳತೆಯ ಟೇಪ್ ಮತ್ತು ಕಿಟ್ ಕ್ಯಾರಿ ಬ್ಯಾಗ್ ಹಾಗೂ ಅವಶ್ಯ ವಿದ್ದಲ್ಲಿ ಕುಡುಗೋಲು ಮತ್ತು ಮಾರ್ಕಿಂಗ್ ಪಟ್ಟಿ) ಖರೀದಿಗಾಗಿ ರೂ 334.00 ಲಕ್ಷಗಳ ಅನುದಾನವನ್ನು ಕಲ್ಪಿಸಲಾಗಿದೆ.

**ವಿ.ಸೂ:** ಬೆಳೆ ಕಟಾವು ಪ್ರಯೋಗಗಳನ್ನು ನಡೆಸಲು ಮೂಲ ಕಾರ್ಯಕರ್ತರಿಗೆ ನೀಡುವ ಸಲುವಾಗಿ ಒಂದು ರೈತ ಸಂಪರ್ಕ ಕೇಂದ್ರಕ್ಕೆ ಸುಮಾರು 5 ರಿಂದ 10 ಸಂಖ್ಯೆಯ CCE Kits ಗಳನ್ನು ಖರೀದಿಸಿ, ಬೆಳೆ ಕಟಾವು ಪ್ರಯೋಗಗಳನ್ನು ಯಶ್ವಸಿಯಾಗಿ ಕೈಗೊಳ್ಳಲು ವಿತರಿಸುವುದು. ನಂತರ ಅವುಗಳನ್ನು ಹಿಂಪಡೆದು, ಆಯಾಯ ರೈತ ಸಂಪರ್ಕ ಕೇಂದ್ರಗಳಲ್ಲಿ ದಾಸ್ತಾನು ನಿರ್ವಹಿಸುವುದು ಹಾಗೂ ಮುಂದಿನ ಸಾಲಿನಲ್ಲಿ ಮರುಬಳಕೆ ಮಾಡುವುದು.

ಆದರೆ ಹಿಂದಿನ ಸಾಲಿನಲ್ಲಿ ಖರೀದಿಸಿದ CCE Kits ಗಳ ಲಭ್ಯತೆಯನ್ನಾಧರಿಸಿ ರೈತ ಸಂಪರ್ಕ ಕೇಂದ್ರವಾರು ಅವಶ್ಯಕತೆಗನುಗುಣವಾಗಿ CCE Kits ಗಳನ್ನು ಖರೀದಿಸಲು ಕ್ರಮವಹಿಸುವುದು ಹಾಗೂ ಖರೀದಿಸಿದ Kit ಗಳ ದಾಸ್ತಾನು ವಹಿಯನ್ನು ಕಡ್ಡಾಯವಾಗಿ ನಿರ್ವಹಿಸುವುದು.

 ಮೇಲೆ ತಿಳಿಸಿದ ಎಲ್ಲಾ ಘಟಕಗಳಿಗೆ ಉಪಯೋಗಿಸಿದ ಅನುದಾನದ ವಿವರಗಳನ್ನು ಉಪಯೋಗಿತ ಪತ್ರದೊಂದಿಗೆ ಕೇಂದ್ರ ಕಛೇರಿಗೆ ತಪ್ಪದೇ ಕಳುಹಿಸಿ ಕೊಡಲು ತಿಳಿಸಿದೆ.

**ಅನುಬಂಧ-1**

**2021-22 ನೇ ಸಾಲಿನ ಕರ್ನಾಟಕ ರೈತ ಸುರಕ್ಷಾ ಪ್ರಧಾನ ಮಂತ್ರಿ ಫಸಲ್ ಬಿಮಾ ಯೋಜನೆ ಲೆಕ್ಕ ಶೀರ್ಷಿಕೆ:2401-00-110-0-07 ರ ಉಪ ಶೀರ್ಷಿಕೆ 180 (ಯಂತ್ರ ಮತ್ತು ಸಾಧನ ಸಾಮಗ್ರಿಗಳ ಖರೀದಿ) ಹಾಗೂ 051 (CCE Sim charge) ರ ಜಿಲ್ಲಾವಾರು ಕಾರ್ಯಕ್ರಮ (ಆರ್ಥಿಕ ರೂ. ಲಕ್ಷಗಳಲ್ಲಿ)**

|  |  |  |  |
| --- | --- | --- | --- |
| **ಕ್ರ.ಸಂ.** | **ಜಿಲ್ಲೆ** | **051** | **180** |
| 1 | ಬಾಗಲಕೋಟೆ | 3.99 | 5.50 |
| 2 | ಬೆಳಗಾವಿ | 9.00 | 7.50 |
| 3 | ಬಳ್ಳಾರಿ | 5.00 | 12.00 |
| 4 | ಬೆಂಗಳೂರು ನಗರ | 2.00 | 0.50 |
| 5 | ಬೆಂಗಳೂರು ಗ್ರಾ. | 3.00 | 0.50 |
| 6 | ಬೀದರ್  | 8.00 | 8.00 |
| 7 | ಚಾಮರಾಜನಗರ | 6.00 | 7.00 |
| 8 | ಚಿಕ್ಕಬಳ್ಳಾಪುರ | 6.00 | 10.40 |
| 9 | ಚಿಕ್ಕಮಗಳೂರು | 5.65 | 7.00 |
| 10 | ಚಿತ್ರದುರ್ಗ | 11.00 | 5.00 |
| 11 | ದಾವಣಗೆರೆ | 9.00 | 1.00 |
| 12 | ಧಾರವಾಡ | 5.40 | 10.00 |
| 13 | ದಕ್ಷಿಣಕನ್ನಡ | 2.20 | 6.00 |
| 14 | ಗದಗ | 6.71 | 5.00 |
| 15 | ಹಾಸನ | 5.00 | 15.20 |
| 16 | ಹಾವೇರಿ | 3.80 | 9.00 |
| 17 | ಕಲಬುರಗಿ | 8.75 | 2.00 |
| 18 | ಕೊಡಗು | 3.50 | 4.50 |
| 19 | ಕೋಲಾರ | 6.00 | 8.00 |
| 20 | ಕೊಪ್ಪಳ | 4.20 | 8.00 |
| 21 | ಮಂಡ್ಯ | 4.94 | 7.50 |
| 22 | ಮೈಸೂರು | 4.15 | 10.00 |
| 23 | ರಾಯಚೂರು | 8.20 | 10.40 |
| 24 | ರಾಮನಗರ | 5.50 | 6.00 |
| 25 | ಶಿವಮೊಗ್ಗ | 3.70 | 8.00 |
| 26 | ತುಮಕೂರು | 7.16 | 9.00 |
| 27 | ಉಡುಪಿ | 6.00 | 0.00 |
| 28 | ಉತ್ತರಕನ್ನಡ | 2.95 | 4.00 |
| 29 | ವಿಜಯಪುರ | 6.20 | 9.00 |
| 30 | ಯಾದಗಿರಿ | 8.00 | 4.00 |
| 31 | **ತೋಟಗಾರಿಕೆ ಇಲಾಖೆ** | 150.00 | 100.00 |
| 32 | **ಕೇಂದ್ರ ಕಛೇರಿ** | 25.00 | 34.00 |
|  | **ಒಟ್ಟು** | **346.00** | **334.00** |

**ಬೆಳೆ ವಿಮೆಗಾಗಿ ನೋಂದಾಯಿಸುವ ಪ್ರಕ್ರಿಯೆಯಿಂದ ಬೆಳೆ ನಷ್ಟ ಪರಿಹಾರವನ್ನು ರೈತರ ಖಾತೆಗೆ ಆಧಾರ್ ಮುಖಾಂತರ ಪಾವತಿಸುವ ಪ್ರಕ್ರಿಯೆವರೆಗೆ ಮಾಹಿತಿಯನ್ನು ಸಂರಕ್ಷಣೆ ತಂತ್ರಾಂಶದಲ್ಲಿ ಪಡೆಯಬಹುದಾಗಿದೆ.**

ಸಂರಕ್ಷಣೆ ತಂತ್ರಾಂಶದಲ್ಲಿ ನೊಂದಾಯಿಸಲು <https://www.samrakshane.karnataka.gov.in/>

ಮಾಸಿಕ ವರದಿಗಳನ್ನು ಪಡೆಯಲು <http://samrakshanereports.karnataka.gov.in>

ಬೆಳೆ ಕಟಾವು ಪ್ರಯೋಗಗಳ ಮಾಹಿತಿಗಾಗಿ <http://www.ccesamrakshane.karnataka.gov.in/>

 ಬೆಳೆ ವಿಮೆಗಾಗಿ ನೊಂದಣಿ ಮಾಡಿಸಿದ ರೈತರಿಗೆ ನೀಡುವ ***ಸ್ವೀಕೃತಿ*** ಪತ್ರದಲ್ಲಿ  ***(Acknowledgement***) ಸ್ವೀಕೃತಿ ಸಂಖ್ಯೆ, (Ack. No.) ವರ್ಷ, ಹಂಗಾಮು (ಋತು), ನೊಂದಾಯಿಸಿದ ದಿನಾಂಕ, ಪಾವತಿಸಿರುವ ಪ್ರೀಮಿಯಂ ಮೊತ್ತ, ನೋಂದಾಯಿಸಿದ ರೈತರ ಹೆಸರು ಮತ್ತು ವಿಳಾಸ, ಸರ್ವೆ ನಂ., ಬೆಳೆಯ ಹೆಸರು, ನೀರಾವರಿ/ ಮಳೆಯಾಶ್ರಿತ ಪದ್ಧತಿ, ನೊಂದಾಯಿಸಿದ ವಿಸ್ತೀರ್ಣ, ಅದಕ್ಕೆ ವಿಮಾ ಮೊತ್ತ, ನೊಂದಾಯಿಸಿದ ರೈತರ ಬ್ಯಾಂಕ್ ವಿವರಗಳಿರುತ್ತದೆ.

**ಸಂರಕ್ಷಣೆ ವರದಿಯಲ್ಲಿ ಪಡೆಯಬಹುದಾದ ಮಾಹಿತಿಗಳು:**

1. ಜಿಲ್ಲಾವಾರು, ತಾಲ್ಲೂಕುವಾರು, ಹೋಬಳಿವಾರು / ಗ್ರಾಮವಾರು ನೊಂದಾಯಿಸಿಕೊಂಡ ವಿವರವನ್ನು “District wise Insurance Enrollment Status Report” option ನಲ್ಲಿ ಪಡೆಯಬಹುದು.
2. ಬ್ಯಾಂಕುವಾರು Insurance Enrollment Status Report ಕುರಿತು ಮಾಹಿತಿ ಪಡೆಯಬಹುದು.
3. ಜಿಲ್ಲಾವಾರು, ಬೆಳೆವಾರು ಸಾಲ ಪಡೆದ (Loanee) & ಸಾಲ ಪಡೆಯದ (non Loanee) ರೈತರ Insurance Enrollment Status Report ಕುರಿತು ಮಾಹಿತಿ ಪಡೆಯಬಹುದು.
4. ಜಿಲ್ಲಾವಾರು, ಬ್ಯಾಂಕ್ ಮತ್ತು ಬ್ಯಾಂಕ್ ಶಾಖೆವಾರು Insurance Enrollment Status ಜಿಲ್ಲೆಯ ತಾಲ್ಲೂಕುವಾರು ಬ್ಯಾಂಕುಗಳು ನೋಂದಣಿ ಪ್ರಕ್ರಿಯೆ ಬಾಕಿ ಉಳಿದಿರುವ ವರದಿ ಕುರಿತು ಮಾಹಿತಿ ಪಡೆಯಬಹುದು.
5. ರೈತರು ಪಾವತಿಸಿರುವ ಪ್ರೀಮಿಯಂ ಮೊತ್ತ ವಿಮಾ ಸಂಸ್ಥೆಗೆ ರವಾನೆಯಾದ ವರದಿಯನ್ನು “Pay gov reconciliation report” ನಲ್ಲಿ ಪಡೆಯಬಹುದು.

**ವಿಶ್ಲೇಷಣಾ ವರದಿಗಳು (Analysis reports)**

1. ಜಿಲ್ಲಾವಾರು/ ತಾಲ್ಲೂಕುವಾರು / ಹೋಬಳಿವಾರು / ಗ್ರಾಮವಾರು ಬೆಳೆ ವಿಮೆಯಡಿ ನೊಂದಾವಣಿ ವಿವರ ಹಾಗೂ ಪ್ರೀಮಿಯಂ ಪಾವತಿಸಿದ ವಿವರ, ನೊಂದಾಯಿಸಿರುವ ರೈತರ ವಿವರ/ ಬೆಳೆ ವಿವರ, ಖಾತೆ ಹೊಂದಿರುವ ಬ್ಯಾಂಕಿನ ವಿವರ, ಮೊಬೈಲ್ ಸಂಖ್ಯೆ, ರೈತರ ವರ್ಗ (small /marginal / big) ಇತ್ಯಾದಿ ಕುರಿತು ಮಾಹಿತಿ ಪಡೆಯಬಹುದು.
2. Caste wise coverage / ಜಾತಿವಾರು ಬೆಳೆ ವಿಮೆ ಮಾಡಿಸಿರುವವರ ವಿವರ
3. Gender wise coverage / ಲಿಂಗವಾರು ಬೆಳೆ ವಿಮೆ ಮಾಡಿಸಿರುವವರ ವಿವರ
4. Farmer category wise / ರೈತರ ವರ್ಗವಾರು ಬೆಳೆ ವಿಮೆ ಮಾಡಿಸಿರುವವರ ವಿವರ
5. Identity card wise coverage / ಐಡೆಂಟಿಟಿ ಕಾರ್ಡ್ ವಾರು ಬೆಳೆ ವಿಮೆ ಮಾಡಿಸಿರುವವರ ವಿವರ
6. Company wise coverage/ ವಿಮಾ ಸಂಸ್ಥೆವಾರು ಬೆಳೆ ವಿಮೆ ಮಾಡಿಸಿರುವವರ ವಿವರ
7. Bank wise crop Insurance coverage/ ಬ್ಯಾಂಕುವಾರು ಬೆಳೆ ವಿಮೆ ಮಾಡಿಸಿರುವವರ ವಿವರ